stanford-oval/wikipedia huggingface dataset:
Andrew Bertie

Andrew Bertien muotokuva.
Andrew Willoughby Ninian Bertie (15. toukokuuta 1929 Lontoo – 7. helmikuuta 2008 Rooma) oli Suvereenin Maltan ritarikunnan 78. suurmestari ja ensimmäinen britti tässä virassa. Hänet valittiin ritarikunnan suurmestariksi 8. huhtikuuta 1988, ja hän hoiti tehtävää kuolemaansa asti.
Roomalaiskatoliseen perheeseen 1929 syntynyt Andrew Bertie polveutui äitinsä puolelta Skotlannin kuninkaallisesta Stuart-suvusta. Opiskeltuaan historiaa Oxfordin ja kieliä Lontoon yliopistossa hän suoritti vuosina 1948–1950 varusmiespalveluksensa skottilaisessa kaartissa (Scots Guards). Tämän jälkeen hän toimi yli 20 vuotta kieltenopettajana katolisessa koulussa Sussexissa opettaen erityisesti ranskaa ja espanjaa. Bertie oli kuitenkin kiinnostunut myös itämaisista kielistä, erityisesti tiibetistä. Lisäksi hän harrasti itämaisia taistelulajeja saavuttaen muun muassa mustan vyön judossa.
Maltan ritarikuntaan Andrew Bertie liittyi vuonna 1956. Vuonna 1981 naimattomasta ja lapsettomasta Bertiestä tuli Maltan ritarikunnan munkki, minkä jälkeen hän omistautui kokonaan sairaiden ja köyhien auttamiselle. Tultuaan valituksi suurmestariksi seitsemän vuotta myöhemmin Andrew Bertie jatkoi edeltäjänsä Angelo de Mojana di Colognan alulle panemaa ritarikunnan uudistustyötä. Bertien lähes 20 vuotta kestäneellä suurmestarikaudella ritarikunnan humanitääristen projektien määrä lisääntyi merkittävästi, ritarikunnan tunnustaneiden valtioiden määrä yli kaksinkertaistui 49:stä sataan ja myös ritarikunnan jäsenmäärä kasvoi.
Ellinikón pyramidi

| Ellinikón pyramidi |
| --- | --- |
 Ellinikón pyramidin rauniot.
Sijainti:  Ellinikó, Árgos-Mykínes, Argolis, Peloponnesos, Kreikka
Koordinaatit:  37°35′14″N, 22°40′17″E
Rakennustyyppi:  kreikkalainen pyramidi
Valmistumisvuosi:  300-luku eaa.? 2000-luku eaa.?
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ellinikón pyramidi (joskus Hellinikonin pyramidi) on antiikin aikainen kreikkalainen pyramidi Argoliissa Kreikassa. Se on saanut nykyisen nimensä Ellinikón kylästä, jonka lähellä sen rauniot sijaitsevat. Ellinikón pyramidi on kreikkalaisista pyramideista tunnetuin ja parhaiten säilynyt.
Historia

Pyramidin ajoitusta ei tunneta kovin hyvin. Yleensä se ajoitetaan klassisen ja hellenistisen kauden taitteeseen 300-luvun eaa. lopulle. Joidenkin ehdotusten mukaan se saattaisi olla kuitenkin paljon vanhempi, ja sitä on yritetty ajoittaa arkaaiselle kaudelle 500-luvulle eaa. tai jo mykeneläiselle kaudelle 1600–1100 eaa.
Uudemmat arkeologiset tutkimukset ovat antaneet viitteitä siitä, että rakennelman kivet olisi louhittu niinkin varhain kuin 2720 eaa. ± 580 vuotta. Myös varhaisin keramiikka raunioista on protohelladiselta kaudelta, ajalta 2800–2500 eaa. Tähtitieteellisen tutkimuksen perusteella rakennuksen suuntaus voisi vastata Orionin vyön noususuuntaa noin 2400–2200 eaa. Tämä tekisi rakennelmasta yhtä vanhan kuin Egyptin pyramideista. Näin varhaista ajoitusta ei ole kuitenkaan vielä yleisesti hyväksytty tiedeyhteisössä. Erään ehdotuksen mukaan pyramidi olisi tehty varhaisemman, protohelladisella kaudella tehdyn rakennuksen perustuksille, mutta olisi muutoin 300-luvulta eaa.
Myöskään pyramidin alkuperäistä käyttötarkoitusta ei tunneta. Pausanias, joka mainitsee pyramidin Kreikan kuvauksessaan, sanoo sen olleen Proitoksen ja Akrisioksen joukkojen välisessä taistelussa kaatuneiden hauta. Näin hän ajoittaa sen jo myyttiaikaan. Nykyisin rakennelman on ehdotettu olleen esimerkiksi muistomerkki, vartiotorni tai pieni linnoitus, turvapaikka, maanviljelystuotteiden säilytyspaikka tai fryktoria eli savuviestien, eräänlaisen optisen lennättimen, viestiasema.
Ranskalaiset tutkivat Ellinikón pyramidia osana Morean tutkimusretkeä vuonna 1829. Pyramidin ensimmäiset kaivaukset suoritti Theodor Wiegand vuonna 1901. American School of Classical Studies at Athens tutki sitä laajemmin vuonna 1937. Uudempia tutkimuksia on suoritettu vuonna 1995.
Rakennelma

Ellinikón pyramidi sijaitsee Argoliin tasangon lounaislaidalla noin kahdeksan kilometriä luoteeseen Árgoksen kaupungista ja lähellä Ellinikón ja Kefalárin kyliä. Antiikin aikana pyramidi oli Argoksesta Tegeaan, Arkadiaan ja Kynuriaan johtaneen tien varrella.
Pyramidi on tehty suurista harmaista kalkkikivistä, jotka ovat peräisin lähiseudulta. Muuraus on osaksi kyklooppimuurimaista ja tehty puolisuunnikkaan muotoisista kivistä, ja osaksi polygonaalista eli tehty epäsäännöllisemmistä kivistä. Välit on täytetty pienemmillä kivillä. Muurauksessa on kuitenkin selvä tendenssi neliömäisiin muotoihin ja vaakasuoriin linjoihin. Kivien välissä on merkkejä laastista, minkä oletetaan kuitenkin kuuluvan myöhempiin korjausvaiheisiin. Pyramidin seinät nousevat kaltevasti noin 60 asteen kulmassa.
Pyramidin pohjan koko on noin 7,03 × 9,07 metriä. Muoto ei ole täysin symmetrinen, sillä itäsivulla kohdassa, jossa on rakennelman sisäänkäynti, pohjakaavassa on lovi. Sisäänkäyntiportti, jonka yläosa on kolmiomainen kuten Mykenen Leijonaportissa ja Atreuksen aarrekammiossa, johtaa kapeaan käytävään. Sen päässä oikealla puolella on pienempi sisäänkäynti, joka on pyramidin sisäosan eteläseinässä. Pyramidin sisällä on noin seitsemän metriä pitkä kammio.
Rakennelma on säilynyt noin 3,5 metrin korkeudelle saakka. Säilynyt osa on suhteellisen hyvässä kunnossa.
Aiheesta muualla

Kuvia tai muita tiedostoja aiheesta Ellinikón pyramidi Wikimedia Commonsissa
Ellinikón pyramidi.
Ellinikón pyramidin sisäänkäynti.
Pyramidin rakenne. Charles Robert Cockerell, 1830.
Esa Ojala

Esa Ojalan juliste, 1984.
Esa Ojala (s. 19. helmikuuta 1948 Helsinki) on suomalainen graafinen suunnittelija. Ojala on yksi palkituimmista suomalaisista graafikoista ja suunnitellut monia julisteita, liikemerkkejä ja logoja. Hän on työskennellyt ennen oman toimiston perustamista muun muassa Marimekossa 1976–1982. Asko Kekkosen kanssa hänellä oli muotoilutoimisto Alform Oy 1984–1988 ja Kyösti Variksen kanssa Varis & Ojala Oy 1988–1999. Sittemmin hän on ollut osakkaana ja suunnittelujohtajana Incognitossa. Lisäksi hän on toiminut luennoitsijana ja ollut mukana alan kehittämisessä muun muassa Valtion muotoilutoimikunnassa ja Grafiassa. Hän on pitänyt töistään useita näyttelyjä.
Ojala on käynyt Hausjärven lukion ja valmistunut Lahden Muotoiluinstituutista 1970-luvulla ja Taideteollisesta korkeakoulusta 1990 taiteen maisteriksi.
Tunnustukset ja palkinnot

Valtion taideteollisuuspalkinto 1990
Vuoden graafikko 2000
Professorin arvo 2017[lähde? ]
Julkaisut

Esa Ojala, Julisteita, 2000
Esa Ojala, Ilmeitä, 2006
Esa Ojala, Graphic Design, 2013
Aiheesta muualla

Incognito (Arkistoitu – Internet Archive)
Altaïr Ibn-La’Ahad

| Altaïr Ibn-La’Ahad |
| --- | --- |

Pelisarja:  Assassin’s Creed
Ensimmäinen peli:  Assassin’s Creed (2007)
Ääninäyttelijä  (englanti):  Philip Shahbaz Cas Anvar (Assassin’s Creed: Revelations)
Ääninäyttelijä (japani):  Katsuyuki Konishi
Lisää peliartikkeleitavideopelien teemasivulla
Altaïr Ibn-La’Ahad on kuvitteellinen hahmo Assassin’s Creed -pelisarjassa. Hän on esiintyy päähenkilönä Assassin’s Creedissa, Assassin’s Creed: Altaïr’s Chroniclessa ja Assassin’s Creed: Bloodlinessa. Altaïr esiintyy pelattavana hahmona Assassin’s Creed: Revelationsissa sekä myös pienessä roolissa Assassin’s Creed II:ssa.
Hahmo

Altaïr syntyi Masyafissa vuonna 1165 Umar Ibn-La'Ahadin ja Maudin ainoaksi lapseksi. Altaïrin äiti kuoli synnytyksen jälkeisiin komplikaatioihin ja Salah ad Dinin joukot teloittivat isän petturuudesta hänen osallistuttuaan aatelismiehen murhayritykseen. Al Mualim adoptoi lähimmäisenä Altaïrin, ryhtyi kouluttamaan häntä salamurhaajaksi ja liitti tämän osaksi salamurhaajaveljeskuntaa. Altaïr saavutti suuren suosion Al Mualimin silmien alla noustuaan nuorimmaiseksi mestarisalamurhaajaksi.
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
Anatole Taubman

Anatole Taubman vuonna 2012.
Anatole Taubman (s. 23. joulukuuta 1970) on sveitsiläinen näyttelijä, joka on esiintynyt muun muassa James Bond -elokuvassa 007 Quantum of Solace sekä munkki Remigiuksena television minisarjassa Taivaan pilarit. Hän näytteli myös elokuvassa Speed Racer (2008). Vuonna 2012 hän näytteli myös suuremman roolin saksalaisessa lastenelokuvassaFünf Freunde, joka perustuu Enid Blytonin Viisikko-kirjoihin. Taubman oli vastaava tuottaja komediaelokuvassa She's Funny That Way (2014).
Aiheesta muualla

Anatole Taubman Internet Movie Databasessa. (englanniksi)
Anatole Taubman Elonetissä.
Angel Eyes (kappale)

Angel Eyes (vap. suom. Enkelisilmät) on Ella Fitzgeraldin tunnetuksi tekemä jazzstandardi vuodelta 1946. Kappaleen sävelsi Matt Dennis ja sanoitti Earl K. Brent.
Ensimmäinen laulun äänittänyt artisti oli Herb Jeffries. Nat King Cole levytti sen vuonna 1953 ja samana vuonna Matt Dennis lauloi sen elokuvassa Jennifer. Ella Fitzgerald levytti kappaleen useita kertoja ja lauloi sitä usein myös konserteissaan. Fitzgeraldin ensimmäinen levytys on vuodelta 1952. Frank Sinatra äänitti menestyneen version kappaleesta vuoden 1958 albumilleen Frank Sinatra Sings for Only the Lonely.
”Angel Eyesin” ovat levyttäneet myös muun muassa Benny Carter, Modern Jazz Quartet, Nancy Wilson, Kenny Burrell ja Mark Murphy.
Altdorf

| Altdorf |
| --- | --- |

 vaakuna
 Altdorf
 Koordinaatit: 46°52′0″N, 8°38′0″E 
Valtio:   Sveitsi
Kantoni:  Uri
Pinta-ala:  
 – Kokonaispinta-ala:  10,21 km²
Korkeus:  435–1 785 m
Väkiluku (joulukuu 2014):  9 141
 – Väestötiheys:  895 as./km²
Aikavyöhyke:  UTC+1
 – Kesäaika:  UTC+2
Postinumero:  6460
 
 www.altdorf.ch 
Infobox OKVirheellinen NIMI-arvo: 
Altdorf 1900-luvulla.
Altdorf yöllä.
Altdorf on Urin kantonin pääkaupunki Sveitsissä. Altdorfin kylä sijaitsee Reussjoen varrella, Vierwaldstätterseejärven kaakkoispäässä, noin 450 metrin korkeudella merenpinnasta. Kaupungin pinta-ala on 10,21 neliökilometriä, ja vuoden 2014 lopulla siellä asui 9 141 ihmistä.
Erityisesti Altdorf tunnetaan paikkana, jossa tarinan mukaan Wilhelm Tell ampui omenan poikansa pään päältä.
Aiheesta muualla

Kuvia tai muita tiedostoja aiheesta Altdorf Wikimedia Commonsissa
Alpha Polaris

| Alpha Polaris |
| --- | --- |

Kehittäjä:  Turmoil Games
Julkaisija:  Just A Game
Jakelija:  Steam ja Humble Store
Pelimoottori:  Wintermute Engine
Julkaistu:  2011
Lajityyppi:  graafinen seikkailupeli (en)
Pelimuoto:  yksinpeli
Ikäluokitus:  PEGI: 16
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Alpha Polaris on suomalaisen Turmoil Gamesin kehittämä seikkailupeli. Pelin on julkaissut Just A Game vuonna 2011 Windowsille.
Peli on julkaistu digitaalisena latauksena Steam-palvelussa vuonna 2015.
Vastaanotto

Adventure Gamers -sivusto antoi arvostelussaan pelille 3,5/5 tähteä.
Aiheesta muualla

Alpha Polaris MobyGamesissa (englanniksi)
Angel Ginev

Angel Ginev (s. 24. joulukuuta 1976) on bulgarialainen jalkapalloilija, pelipaikaltaan keskuspuolustaja. Hän pelaa nykyisin Bulgariassa, smoljanilaisessa Rodopassa.
Ginev pelasi vuoden 2004 heinäkuusta vuoteen 2005 Suomen pääsarjassa, Veikkausliigassa pelaavassa FF Jarossa, johon hän siirtyi Rodopasta. Kauden 2003–2004 päätteeksi Bulgarian jalkapalloliitto palkitsi Ginevin ko. kauden parhaaksi kotimaassaan pelanneeksi keskuspuolustajaksi. Ginev on 188 senttimetriä pitkä ja painaa 84 kilogrammaa. Isokokoisena pelaajana hän nousee usein erikoistilanteissa hyökkäyspäähän.
Ginevin perheeseen kuuluvat puolison lisäksi vuonna 2004 syntyneet kaksostyttäret.
Altavalle

| Altavalle |
| --- | --- |
 Faver
 Altavalle
 Koordinaatit: 46°10′56″N, 11°14′18″E 
Valtio:   Italia
Alue:  Trentino-Etelä-Tiroli
Maakunta:  Trento
Perustettu:  1.tammikuuta 2016
Pinta-ala:  
 – Maa:  33,55  km²
Korkeus:  673 (min. 440 - maks. 1 616) m
Väkiluku (2014):  1 633 
 – Väestötiheys:  48,68  as./km²
 
 Kunnan kotisivut 
Infobox OKVirheellinen NIMI-arvo: 
Altavalle on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä pientä kuntaa, Faver (839 asukasta), Grauno (141), Grumes (440) ja Valda (213), yhdistyivät muodostaen Altavallen kunnan.
Aiheesta muualla

Kuvia tai muita tiedostoja aiheesta Altavalle Wikimedia Commonsissa
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
Andreas Johnson

Andreas Johnson Örebrossa vuonna 2006.
Andreas Johnson (s. 22. maaliskuuta 1970 Bjärred) on ruotsalainen pop/rock -laulaja ja lauluntekijä.
Debyyttialbuminsa, Cottonfish Tales hän julkaisi vuonna 1997. Vuonna 1999 hän teki kansainvälisen hitin "Glorious", jota on käytetty myös mm. Volvon, Nutellan ja Vauxhallin mainoksissa. Single julkaistiin hänen toisella albumillaan Liebling.
Johnsonin kolmas albumi Deadly Happy, julkaistiin vuonna 2002, ja neljäs albumi Mr Johnson, Your Room Is On Fire vuonna 2005. Vuonna 2006 Johnson osallistui Ruotsin Euroviisukarsintaan, Melodifestivaleniin, jossa hän sijoittui kolmanneksi.
24. helmikuuta 2007 Johnson osallistui toistamiseen Ruotsin Melodifestivalen -kilpailuun, kappaleella "A Little Bit of Love", joka selviytyi kilpailun finaaliin. 10. maaliskuuta 2007 kappale sijoittui toiseksi Ruotsin karsinnassa, häviten The Arkin kappaleelle "The Worrying Kind".
Vuonna 2008 hän osallistui Melodifestivaleniin yhdessä Carola Häggkvistin kanssa. Heidän esittämä kappale ei selviytynyt Ruotsin karsinnan finaaliin. Vuoden 2010 Melodifestivaleniin hän osallistui kappaleella "We Can Work It Out", joka sijoittui finaalissa kuudenneksi. Hän osallistui kilpailuun myös vuosina 2012 ja 2015, kappaleilla "Lovelight" ja "Living to Die", mutta ei päässyt kummallakaan kerralla finaaliin.
Diskografia > Albumit

1997: Cottonfish Tales
1999: Liebling
2002: Deadly Happy
2005: Mr. Johnson, Your Room Is On Fire
2006: Mr. Johnson, Your Room Is On Fire (Version 2)
2007: The Collector
2008: Rediscovered
2012: Village Idiot
Diskografia > Singlet

1997: Cruel
1997: Seven Days
1999: Glorious
1999: The Games We Play
2002: Shine
2002: End Of The World
2002: Waterfall
2005: Show Me Love
2006: Sing For Me
2007: A Little Bit Of Love
2007: Go For The Soul
2008: Lucky Star (mukana Carola Häggkvist)
2008: One Love (mukana Carola Häggkvist)
2009: Escape
2010: We Can Work It Out
2012: Lovelight
2014: Living to Die
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen Internet-sivusto (ruotsiksi) (englanniksi)
Angel Džambazki

| Angel Džambazki |
| --- | --- |

Henkilötiedot
Syntynyt: 21. maaliskuuta 1979 (ikä 45)
Ammatti:  europarlamentaarikko
Poliitikko
Puolue:  VMRO (2014–) ECR-ryhmä
Asema:  Euroopan parlamentin jäsen 1.7.2014–
Vaalipiiri:  Bulgaria
Aiheesta muualla
www.djambazki.org
Angel Džambazki (bulg. Ангел Джамбазки; s. 21. maaliskuuta 1979) on bulgarialainen poliitikko. Džambazki edustaa VMRO-puoluetta. Džambazki on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa konservatiivien ja reformistien ryhmää.
Anna Wielgosz

| Mitalit | Mitalit | Mitalit |  |
| --- | --- | --- | --- |
|  Anna Wielgosz vuonna 2019. |  Anna Wielgosz vuonna 2019. |  Anna Wielgosz vuonna 2019. |  |
Maa:   Puola
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | München 2022 | 800 m |  |
Anna Wielgosz (o.s. Sabat, s. 9. marraskuuta 1993) on puolalainen keskimatkojen juoksija. Hän on EM-pronssimitalisti 800 metrin juoksussa.
Wielgosz sijoittui vuonna 2018 Berliinin EM-kilpailuissa 800 metrin juoksussa kuudenneksi ajalla 2.01,26. Vuonna 2019 hän karsiutui Dohan MM-kilpailujen välierissä. Vuonna 2021 hän karsiutui sisäratojen EM-kilpailujen välierissä ja Tokion olympialaisten alkuerissä. Vuonna 2022 hän karsiutui Eugenen MM-kilpailujen välierissä ajalla 2.00,51. Münchenin EM-kilpailuissa 2022 hän saavutti pronssia ajalla 1.59,87.
Wielgoszin ennätys 800 metrin juoksussa on 1.59,84, jonka hän juoksi Chorzówissa kesäkuussa 2022. Se oli ensimmäinen kerta, kun hän alitti kahden minuutin rajan, ja toinen alitus tapahtui EM-kilpailuissa 2022. Sisäradoilla Wielgosz on parhaimmillaan juossut ajan 2.02,79 Toruńissa maaliskuussa 2021.
Annika Nord

Annika Nord (oik. Nordqvist) on suomalainen kitaristi ja laulaja-lauluntekijä. Hän on kotoisin Porista, jossa hän lauloi kuusihenkisessä No One Nearby -yhtyeessä. Hän on sittemmin muuttanut Turkuun ja esiintynyt paljon trubaduurina ravintoloissa. Hän julkaisi keväällä 2020 esikoisalbuminsa Koordinaatit Grey Beton Recordsin tuottamana ja kouvolalaisen taustayhtyeen kanssa. Kesällä 2020 julkaistiin single "Revityt Farkut". Teosto myönsi hänelle Vuoden raportoija -palkinnon vuonna 2020. Kesäkuussa 2023 julkaistiin single "Vie mut".
Nord oli mukana Idolsin koelauluissa talvella 2011–2012 ja YleX:n musiikkireality-ohjelmassa Nosteessa kesällä 2020.
Diskografia

Koordinaatit (2020,  Grey Beton Records)
Aiheesta muualla

Annika Nordin kotisivu
Amer Sports

| Amer Sports Oy |
| --- | --- |

 Amer Sportsin konttori Helsingissä elokuussa 2022
Yritysmuoto:  osakeyhtiö
Osake:  poistui Helsingin pörssistä 4.9.2019
ISIN:  poistui Helsingin pörssistä 4.9.2019
Perustettu:  1950
Toimitusjohtaja:  James Zheng
Puheenjohtaja:  James Zheng
Avainhenkilöt:  Michael Hauge Sørensen (COO), Douglas Gilbert (CFO)
Kotipaikka:  Helsinki, Suomi 
Toiminta-alue:  globaalisti
Toimiala:  urheiluvälineet
Tuotteet:  Atomic, Salomon, Wilson, Arc'teryx, Peak Performance
Liikevaihto:  2 599,1 milj. € (2021)
Henkilöstö:  9 187 (31.12.2021) 
Emoyhtiö:  Amer Sports Holding (Cayman Limited)
Omistaja:  ANTA Sports, FountainVest Partners, Anamered Investments ja Tencent (2021)
Kotisivu:  www.amersports.com
Infobox OKVirheellinen NIMI-arvo: 
Amer Sports Oy (ent. Amer-yhtymä Oyj) on suomalainen urheiluvälinekonserni. Konserniin kuuluu urheiluvälineyrityksiä, muun muassa Arc’teryx, Atomic-yhtiöt, Peak Performance, Salomon ja Wilson Sporting Goods.
Suomalaiset opiskelijajärjestöt olivat mukana perustamassa yritystä vuonna 1950. Yhtiö toimi aiemmin nimillä Amer-Tupakka Oy ja Amer-yhtymä Oy. Nykyisin Amer Sportsin omistajia ovat ANTA Sports, FountainVest Partners, Anamered Investments ja Tencent.
Historia > Yhtiön tausta

Toisen maailmansodan jälkeen korkeakouluopiskelijoiden määrä kasvoi merkittävästi kaupallisilla ja teknisillä aloilla ja esimerkiksi asunnoista oli pula. Opiskelijat miettivät asiaa Helsingin kauppakorkeakoulussa ja miettivät yrityksen ostamista. Vuonna 1950 heille tarjottiin merkittävää omistusosuutta Helsingin Tupakkatehtaasta. Tupakkatehdas Tuva Oy:n olivat perustaneet vuonna 1944 Teknillisen korkeakoulun maatalous- ja vesirakentamisen professori Pentti Kaitera yhdessä Matti Reijosen ja Matti Wäreen kanssa. Kaitera halusi rahoittaa yhtiön tuotoilla tutkimuksia. Kun Suomi liittyi vuonna 1950 tulli- ja kauppasopimus Gattiin ja raakatupakan tuonti vapautui, tupakkatehtaaseen tarvittiin lisää omistajia. Helsingin tupakkatehtaan omistajiksi houkuteltiin yhdistyksiä, joita olivat Helsingin kauppakorkeakoulun ylioppilaskunta, Suomen Ekonomiliitto, Suomalaisten Teknikkojen Seura sekä Maa- ja vesitekniikan tuki. Yhtiön nimeksi tuli Amer.
Historia > Amer-Tupakka Oy (1950–1973)

Opiskelijajärjestöjen johdolla Amer-yhtiö alkoi valmistaa amerikkalaistyyppistä filtteritupakkaa. Yhtiön Boston-tupakkamerkki oli suosittu, ja Tuusulaan perustettiin tupakkatehdas vuonna 1955. Yhtiön menestyksen ansiosta esimerkiksi KY:n opiskelijat rakennuttivat 1960-luvulla opiskelija-asuntolan Ruusulankadulle.
Vuonna 1964 Amer-Tupakka sopi hollantilaisen Th. Niemeyer -yhtiön kanssa piipputupakan valmistamisesta. Myös Marlboron kanssa tehtiin lisenssisopimus. Yhtiön liiketoiminta laajeni myös laivanvarustamoihin ja kasvuturpeeseen.
Vuonna 1970 Amer osti Weilin+Göös-kirjankustantamon.
Heikki O. Salonen aloitti yhtiön toimitusjohtajana vuonna 1972. HOS-tupakka sai nimensä hänen nimikirjaimistaan.